PASLAUGŲ VIEŠOJO PIRKIMO–PARDAVIMO SUTARTIS Nr.  

Šilutės rajono savivaldybės administracija, juridinio asmens kodas 188723322, kurios registruota buveinė yra Dariaus ir Girėno g. 1, Šilutėje, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama ..............................., veikiančio pagal Lietuvos Respublikos vietos savivaldos įstatymą (toliau  Užsakovas), ir
......................., pagal Lietuvos Respublikos įstatymus įsteigta ir veikianti įmonė, juridinio asmens kodas ................, kurios registruota buveinė yra ...................., duomenys apie bendrovę kaupiami ir saugomi juridinių asmenų registre, atstovaujama ................., veikiančio pagal bendrovės įstatus (toliau  Tiekėjas),
toliau kartu vadinami Šalimis, o kiekvienas atskirai – Šalimi, sudarėme šią Sutartį, kurioje susitariame:

1. BENDROSIOS NUOSTATOS

1.1.  Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos ir Lietuvos Respublikos viešųjų pirkimų įstatymuose.
1.2.  Sutartis sudaroma remiantis Šilutės rajono savivaldybės administracijos viešojo pirkimo, vykdyto atviro supaprastinto konkurso būdu, paskelbto 2025-    -     Centrinėje viešųjų pirkimų informacinėje sistemoje (pirkimo numeris                  ), rezultatais.
1.3.  Šioje sutartyje nurodyti Sutarties priedai laikomi neatskiriama Sutarties dalimi.

2. SUTARTIES DALYKAS

2.1. Sutarties dalykas – teritorijos tarp Aukštaičių, Tilžės, Stoties gatvių Šilutėje detaliojo plano (TPD registracijos Nr. T00037572) koregavimo paslaugos (toliau – Paslaugos).
2.2. Vykdytas žaliasis pirkimas, vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3. punktu, kai perkama tik nematerialaus pobūdžio paslauga, nesusijusi su materialaus objekto sukūrimu.
2.3. Paslaugų apimtys, reikalavimai ir savybės yra nurodytos Techninėje specifikacijoje (Sutarties priedas Nr. 1), kuri yra neatskiriama Sutarties dalis.
2.4. Paslaugų teikimo vieta – Šilutės r. sav.

3. SUTARTIES GALIOJIMAS, VYKDYMO PRADŽIA, TRUKMĖ IR TERMINAI

3.1. Ši Sutartis įsigalioja nuo sutarties pasirašymo dienos ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar šioje Sutartyje nustatytais atvejais, o finansinių įsipareigojimų atžvilgiu – iki visiško sutartinių įsipareigojimų įvykdymo.
3.2. Paslaugų atlikimo terminas – 10 (dešimt) mėnesių nuo sutarties pasirašymo dienos, numatant galimybę sutartį pratęsti 2 kartus po 2 mėnesius.

4. SUTARTIES KAINA (KAINODAROS TAISYKLĖS) IR MOKĖJIMO SĄLYGOS

4.1. Sutarčiai taikoma fiksuotos kainos kainodara. Kainodaros taisyklės nustatytos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (aktuali redakcija).
4.2. Bendra Sutarties kaina, nustatyta atviro (supaprastinto) konkurso metu – .................Eur (.............................), iš kurių PVM sudaro ..................... Eur (..........................).
4.3. Sutarties kaina, nurodyta 4.2 punkte, yra galutinė ir apima visas tiesiogines ir netiesiogines išlaidas, susijusias su Paslaugos teikimu. Jeigu Sutarties galiojimo metu, pasikeitus Lietuvos Respublikos teisės aktams, pasikeistų Sutarties pasirašymo metu paslaugoms taikomas pridėtinės vertės mokesčio (toliau – PVM) tarifas, fiksuota kaina būtų perskaičiuojama tokiu pat santykiu, kokiu pasikeičia PVM tarifas. Paslaugų kaina be PVM nekeičiama. Susitarimas padidinti/sumažinti Sutartyje fiksuotą kainą įsigalioja surašius jį raštu ir abiem šalims patvirtinus parašais. Perskaičiavimas įforminamas papildomu susitarimu (protokolu), kuris tampa neatsiejama Sutarties dalimi. Perskaičiuota kaina taikoma toms paslaugoms, už kurių atlikimą PVM sąskaita faktūra išrašoma po papildomo susitarimo įsigaliojimo. 
Ši nuostata netaikoma, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas pasiūlymą ir tokiu atveju Paslaugų kaina nebus keičiama.
4.4. Bet kuri Sutarties šalis Sutarties galiojimo metu turi teisę inicijuoti Sutartyje numatytos kainos už Paslaugas perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Paslaugų įmonėse dirbančių asmenų algų ir atlyginimų kainų grupės „M71 Architektūros ir inžinerijos veikla; techninis tikrinimas ir analizė“ pokytis (k), apskaičiuotas kaip nustatyta 4.7. punkte, viršija 5 procentus. Atlikdamos perskaičiavimą Šalys vadovaujasi Valstybės duomenų agentūros (www.stat.gov.lt) viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
4.5. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą Paslaugų (jų sudedamųjų dalių) kainą, perskaičiuotą pradinės sutarties vertę.
4.6. Perskaičiuotoji kaina taikoma paslaugoms po to, kai Šalys sudaro susitarimą dėl kainų perskaičiavimo.
4.7. Nauja Sutarties kaina apskaičiuojama pagal formulę:
, kur
a – Sutarties kaina (Eur be PVM) (jei ji jau buvo perskaičiuota, tai po paskutinio perskaičiavimo);
a1 – perskaičiuota (pakeista) Sutarties kaina (Eur be PVM);
k – pagal Paslaugų įmonėse dirbančių asmenų algų ir atlyginimų kainų grupės „M71 Architektūros ir inžinerijos veikla; techninis tikrinimas ir analizė“ indeksą apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
, (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas Paslaugų įmonėse dirbančių asmenų algų ir atlyginimų grupės „M71 Architektūros ir inžinerijos veikla; techninis tikrinimas ir analizė“ kainų indeksas;
Indpradžia – laikotarpio pradžios datos (mėnesio) Paslaugų įmonėse dirbančių asmenų algų ir atlyginimų grupės „M71 Architektūros ir inžinerijos veikla; techninis tikrinimas ir analizė“ kainų indeksas. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
4.8. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno  skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 
4.9. Vėlesnis kainų arba įkainių perskaičiavimas negali apimti laikotarpio, už kurį perskaičiavimas jau buvo atliktas.
4.10. Atsiskaitymo su Tiekėju tvarka: 
4.10.1. avansas nemokamas;
4.10.2. Tiekėjui už faktiškai suteiktas paslaugas apmokama ne vėliau kaip per 30 dienų, pateikus pasirašytą paslaugų perdavimo – priėmimo aktą ir šiuo pagrindu išrašytą sąskaitą – faktūrą, atsiskaitymas laikomas įvykdytu kai pinigai patenka į tiekėjo nurodytą sąskaitą banke;
4.11. Mokėjimai už suteiktas paslaugas bus atliekami eurais. Mokėjimams gauti Tiekėjas privalo elektroniniu būdu pateikti Užsakovui elektroninę sąskaitą faktūrą mokėtinai sumai:
4.11.1. elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Tiekėjas gali pateikti per informacinę sistemą  SABIS (https://sabis.nbfc.lt/) arba per kitą savo pasirinktą informacinę sistemą;
4.11.2. Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas privalo pateikti, naudodamasis informacinės sistemos SABIS priemonėmis (https://sabis.nbfc.lt/).
4.12. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis.
4.13. Užsakovas turi teisę sulaikyti apmokėjimą, jei:
4.13.1. po suteiktų Paslaugų perdavimo–priėmimo akto pasirašymo dienos paaiškėja suteiktų Paslaugų trūkumai (defektai), jeigu jų nebuvo įmanoma pastebėti Paslaugų perdavimo–priėmimo metu;
4.13.2. po suteiktų Paslaugų perdavimo–priėmimo akto pasirašymo dienos paaiškėja, kad Užsakovui padaryti nuostoliai dėl Tiekėjo kaltės – iki nurodytų aplinkybių pašalinimo momento. Šiuo atveju negali būti sulaikyta daugiau mokėtinų sumų, negu gali reikėti tiesioginiams Užsakovo nuostoliams padengti;
4.13.3. sąskaitoje faktūroje nurodyta neteisinga suma ar Sutarties Šalies rekvizitai, Paslaugų pavadinimai (kol bus ištaisytos skaičiavimo klaidos ar neteisingai nurodyti Sutarties Šalies rekvizitai, Paslaugų pavadinimai );
4.13.4. Tiekėjas nesilaikė Paslaugų teikimo terminų (kol Tiekėjas sumokės delspinigius);
4.13.5. Tiekėjas teikia Paslaugas ne pagal techninės specifikacijos reikalavimus (kol Tiekėjas ištaisys suteiktų Paslaugų trūkumus (defektus)).
4.13.6. Tiekėjas nevykdo kitų savo įsipareigojimų pagal šią Sutartį.
4.14. Užsakovas gali tiesiogiai atsiskaityti su Subtiekėjais už jų suteiktas paslaugas. Apie tai Užsakovas raštu informuoja Subtiekėjus per 3 darbo dienas po informacijos apie juos gavimo. Subtiekėjui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Tiekėjo ir jo Subtiekėjo, nustatanti tiesioginio atsiskaitymo su Subtiekėju tvarką, atsižvelgiant į pirkimo dokumentuose, Sutartyje ir subtiekimo sutartyje nustatytus reikalavimus. Tiekėjas turi teisę prieštarauti nepagrįstiems mokėjimams Subtiekėjui trišalėje sutartyje nustatyta tvarka.
4.15. Finansavimo šaltinis – Šilutės rajono savivaldybės biudžeto lėšos.

5. SUTARTIES ĮVYKDYMO UŽTIKRINIMAS

5.1. Sutarties įvykdymas užtikrinamas LR Civiliniame kodekse numatytu sutarties įvykdymo užtikrinimo būdu – netesybomis. 
5.2. Netesybų taikymas nustatytas 6 skyriuje.

6. ŠALIŲ ĮSIPAREIGOJIMAI IR ATSAKOMYBĖ

6.1. Tiekėjas įsipareigoja:
6.1.1. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
6.1.2. teikti Paslaugas Užsakovui pagal Sutartį už Sutarties kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
6.1.3. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Tiekėjui užbaigti Paslaugų teikimą nustatytais terminais;
6.1.4. po Paslaugų suteikimo nedelsdamas perleisti nuosavybės teisę į Paslaugų teikimo rezultatą, jeigu toks sukuriamas;
6.1.5. per 5 (penkias) darbo dienas nuo Užsakovo raštu pateikto prašymo gavimo dienos pateikti išsamią Paslaugų teikimo ataskaitą, nurodant, kokios Paslaugos buvo suteiktos, išskiriant konkrečias Paslaugų kainos sudėtines dalis bei pateikiant papildomą su Paslaugų teikimu susijusią informaciją apie patirtas išlaidas ir t. t.;
6.1.6. nenaudoti Užsakovo Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;
6.1.7. užtikrinti, kad Sutarties sudarymo momentu ir visą jos galiojimo laikotarpį Tiekėjo darbuotojai turėtų reikiamą kvalifikaciją, reikalingą norint teikti Paslaugas;
6.1.8. Užsakovui raštu paprašius, grąžinti visus iš Užsakovo gautus, Sutarčiai vykdyti reikalingus dokumentus;
6.1.9. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
6.2. Tiekėjas turi teisę gauti Paslaugų kainą su sąlyga, kad jis tinkamai vykdo šią Sutartį.
6.3. Tiekėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
6.4. Neatlikus apmokėjimo nustatytais terminais, Tiekėjo pareikalavimu Užsakovas privalo sumokėti tiekėjui už kiekvieną uždelstą dieną 0,02 % dydžio delspinigius nuo laiku nesumokėtos sumos.
6.5. Užsakovas įsipareigoja:
6.5.1. Tiekėjui sudaryti visas sąlygas, suteikti informaciją ar dokumentus, būtinus Paslaugoms teikti.
6.5.2. Užsakovas įsipareigoja mokėti Sutarties kainą už tinkamai suteiktas Paslaugas pagal šios Sutarties sąlygas.
6.6. Užsakovas turi visas šios Sutarties bei Lietuvos Respublikoje galiojančių teisės aktų numatytas teises.
6.7. Jei Tiekėjas dėl savo kaltės neatlieka Paslaugų nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 % dydžio delspinigius nuo bendros Sutarties kainos už kiekvieną termino praleidimo dieną.
6.8. Priskaičiuotus delspinigius Tiekėjui Užsakovas turi teisę išskaičiuoti iš Tiekėjui mokėtinų sumų. Tuo atveju, jei mokėtinų sumų, iš kurių galėtų būti išskaičiuotos priskaičiuotos baudos, nėra, Tiekėjas privalo jas sumokėti per 10 (dešimt) darbo dienų nuo atitinkamo reikalavimo pateikimo dienos.

7. SUBTIEKĖJAI

7.1. Sutarties vykdymui subtiekėjai bus/nebus pasitelkiami.
7.2. Tiekėjas, sutarties galiojimo metu, suderinęs su Užsakovu (pateikus Subtiekėjo keitimo priežastį) bei gavęs Užsakovo rašytinį sutikimą, gali keisti subtiekėjus. Keičiami subtiekėjai turės būti suderinti su Užsakovu įforminant papildomą susitarimą dėl subtiekėjų pakeitimo, pasirašomą abiejų pirkimo Sutarties šalių. Keičiamų subtiekėjų kvalifikacija turi atitikti Konkurso sąlygose nustatytus reikalavimus. Užsakovas turi teisę pareikalauti įrodyti keičiamų subtiekėjų pašalinimo pagrindų nebuvimą ir kvalifikaciją, pateikiant atitinkamus dokumentus. 

8. NENUGALIMOS JĖGOS APLINKYBĖS (FORCE MAJEURE)

8.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
8.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
8.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

9. SUSIRAŠINĖJIMAS

9.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą: 

	
	Užsakovas
	Tiekėjas

	Pavadinimas
	Šilutės rajono savivaldybės administracija
	

	Adresas
	Dariaus ir Girėno g. 1, Šilutė
	

	Telefonas
	+370 441  79 266
	

	El. paštas
	administracija@silute.lt 
	

	Už sutarties vykdymą atsakingas asmuo, telefonas, el. p.
	Ramunė Vytartienė
Tel. +370 441 79 293
ramune.vytartiene@silute.lt 
	



	9.2. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip prieš 5 dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo joki pranešimo, išsiųsto pagal tuos duomenis.

10. KITOS NUOSTATOS

10.1. Sutarties nutraukimas ir vykdymo stabdymas:
10.1.1. Sutartis gali būti nutraukiama raštišku Šalių susitarimu.
10.1.2. Užsakovas turi teisę vienašališkai nutraukti pirkimo sutartį, prieš 14 dienų raštu pranešus apie tai Tiekėjui, jeigu tiekėjas nevykdo savo sutartinių įsipareigojimų arba vykdo juos kitomis sąlygomis, negu numatyta sutartyje. Tiekėjas turi teisę vienašališkai nutraukti pirkimo sutartį, prieš 14 dienų raštu pranešęs apie tai Užsakovui, jeigu šis nevykdo savo sutartinių įsipareigojimų arba vykdo juos kitomis sąlygomis.
10.1.3. Sutarties vykdymas gali būti sustabdytas raštišku Šalių susitarimu.
10.1.4. Šalių susitarimas dėl sutarties vykdymo sustabdymo arba sutarties nutraukimo įforminamas pasirašant dvišalį dokumentą. Šalys vadovaujasi Civilinio kodekso nuostatomis.
10.2. Pirkimo sutarties sąlygos pirkimo sutarties galiojimo laikotarpiu gali būti keičiamos laikantis Viešųjų pirkimų įstatymo 89 straipsnio nuostatų nepažeidžiant Viešųjų pirkimų įstatymo 17 straipsnyje įtvirtintų principų.
10.3. Sutarties pakeitimai turi būti įforminami rašytiniu susitarimu, pasirašomu abiejų Sutarties Šalių ir tampa neatskiriama Sutarties dalimi.
10.4. Ginčai dėl šios sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.
10.5. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai. 
10.6. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
10.7. Sutarties priedai yra neatsiejama šios Sutarties dalis. 
10.7.1. 1 priedas  „Techninė specifikacija“;
10.7.2. 2 priedas „Tiekėjo pasiūlymas“.

